Tswellang is 'n skool vir ±240 fisies gestremde leerlinge. Die skool bestaan uit leerlinge van graad R tot 9. 80 van hierdie kinders bly in die koshuis.
Die kennisgewingbord wat so om en by 'n jaar gelede deur die kerkraad goedgekeur is, het sy plek gekry danksy wonderlike borgskappe en omgee vanuit die besighede in ons omgewing. Nogmaals dankie vir die mooi gesindheid! Die bord het die wonderlike voordeel dat lidmate sondae die kennisgewings kan volg veral mbt werksgeleenthede en bemarking van die aksies van Sorg en Omgee.
Opleiding: 'n Sentrum om mense te help opleiding kry op rekenaars is begin deur die werkskepping groep. Vir meer inligting, of as jy graag wil help, kontak asb vir Chantelle.
Ons doel vir die Gladstone Jeugsorgsentrum is om vir die kinders so ver as moontlik 'n huislike atmosfeer te skep en veilig en geliefd te laat voel.